2006. aasta märtsis toimunud keskkonnanõukogu istungil esitasid mitu liikmesriiki taotluse algatada Euroopa tasandil meetmeid seoses veepuuduse ja põuaga; komisjon nõustus ettepanekut analüüsima ning esitama esimese aruande 2006. aasta juunis toimunud keskkonnanõukogul. Tunnistades veepuuduse ja põua probleemide teravust Euroopas, algatas komisjon 2007. aasta alguses uurimuse kogu Euroopa veesäästupotentsiaali  väljaselgitamiseks. 5. juunil 2007 võttis mõju hindamise komitee vastu seisukoha teatise juurde kuuluva mõju hindamise projekti kohta. 2008. aasta mais avaldas komisjon teatise "Veepuuduse ja põua probleemi kohta Euroopa Liidus".